CELEX: 62008TN0011
Language: sk
Date: 2008-01-07 00:00:00
Title: Vec T-11/08: Žaloba podaná 7. januára 2008 – Kwang Yang Motor/ÚHVT – Honda Giken Kogyo (Vyobrazenie motora s vnútorným spaľovaním)

8.3.2008   
            
            
               SK
            
            
               Úradný vestník Európskej únie
            
            
               C 64/58
            
         Žaloba podaná 7. januára 2008 – Kwang Yang Motor/ÚHVT – Honda Giken Kogyo (Vyobrazenie motora s vnútorným spaľovaním)
   (Vec T-11/08)
   (2008/C 64/94)
   Jazyk žaloby: angličtina
   Účastníci konania
   
      Žalobca: Kwang Yang Motor Co. Ltd (Kaohsiung City, Taiwan) (v zastúpení: P. Rath a W. Festl-Wietek, laywers)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Honda Giken Kogyo Kabushiki Kaisha Co. Ltd (Tokio, Japonsko)
   Návrhy žalobcu
   
               —
            
            
               zrušiť rozhodnutie tretieho odvolacieho senátu ÚHVT z 8. októbra 2007, ktoré bolo zástupcom žalobcu oznámené 30. októbra 2007, vo veci R 1380/2006-3,
            
         
               —
            
            
               zaviazať ÚHVT na náhradu trov konania pred Súdnym dvorom a odvolacím senátom.
            
         Žalobné dôvody a hlavné tvrdenia
   
      Zapísaný vzor Spoločenstva, ktorý je predmetom návrhu na vyhlásenie neplatnosti: zapísaný vzor Spoločenstva pre „motor s vnútorným spaľovaním“ – vzor Spoločenstva č. 000 163 290 – 0002.
   
      Majiteľ vzoru Spoločenstva: žalobca.
   
      Účastník, ktorý sa domáha vyhlásenia neplatnosti vzoru Spoločenstva: Honda Giken Kogyo Kabushiki Kaisha Co. Ltd.
   
      Vzor účastníka, ktorý sa domáha vyhlásenia neplatnosti: vzor zapísaný v Spojených štátoch pre „motor s vnútorným spaľovaním“ – patent č. D 282 071.
   
      Rozhodnutie výmazového oddelenia: zamietnutie návrhu na vyhlásenie neplatnosti v plnom rozsahu.
   
   
      Rozhodnutie odvolacieho senátu: zrušenie rozhodnutia výmazového oddelenia a vyhlásenie neplatnosti vzoru.
   
      Dôvody žaloby: porušenie článkov 4 a 6 nariadenia Rady (ES) č. 6/2002 o dizajnoch spoločenstva.
   Žalobca tvrdí, že sloboda dizajnérov spaľovacích motorov sa obmedzuje na vzory, ktoré spĺňajú podmienku funkčnosti. Keďže hranice technologického rozvoja boli v odvetví prakticky dosiahnuté, je pre dizajnérov čoraz ťažšie navrhnúť v tejto oblasti alternatívu, ktorá by vyvolávala celkový odlišný dojem bez toho, aby bola zoslabená funkčnosť vzoru. Preto musia byť podľa žalobcu pri posudzovaní individuálneho charakteru vzoru zohľadnené aj najmenšie detaily.
   Žalobca sa okrem toho domnieva, že sa mu aj napriek tomu podarilo zachovať funkčnosť, ako aj technické vlastnosti sporného vzoru a zároveň dať jeho základným prvkom individuálny charakter.